
เรื่อง   รายงานการประชุมสภาเทศบาลตำบลบ้านนา  

เริ่มประชุมเวลา		๑๓.๓๐ น.
	เมื่อถึงเวลาประชุม และสมาชิกสภาเทศบาลตำบลบ้านนาครบองค์ประชุม 
นายจำรูญ ผอมดำ ประธานสภาเทศบาลตำบลบ้านนา จุดธูปเทียนบูชาพระรัตนตรัย และกล่าวเปิดประชุม  ตามระเบียบวาระดังต่อไปนี้	
			
นายจำรูญ  ผอมดำ	      กระผมมีเรื่องแจ้งให้สมาชิกสภาเทศบาลตำบลบ้านนาทราบในวันนี้ดังนี้ ครับ
(ประธานที่ประชุม)		สำหรับระเบียบวาระการประชุมสภาฯ ในวันนี้มี ๔ ระเบียบวาระด้วยกัน ประกอบด้วย
		ระเบียบวาระที่ ๑  เรื่องที่ประธานแจ้งให้ที่ประชุมทราบ
		ระเบียบวาระที่ ๒  รับรองรายงานการประชุมสภาเทศบาลตำบลบ้านนา สมัยวิสามัญ 
สมัยที่๑ ประจำปี พ.ศ. ๒๕๖๐ เมื่อวันพฤหัสบดีที่ ๒๗ เมษายน ๒๕๖๐
			ระเบียบวาระที่ ๓  เรื่องที่เสนอใหม่       
๓.๑  ญัตติพิจารณาคัดเลือกคณะกรรมการพัฒนาท้องถิ่นและคณะกรรมการติดตามและประเมินผลแผนพัฒนาท้องถิ่น(ตามเอกสารแนบ)
		๓.๒   ญัตติพิจารณาขออนุมัติจ่ายขาดเงินสะสมโครงการสิ่งก่อสร้างตามแผนพัฒนาสามปี(พ.ศ.๒๕๖๐-๒๕๖๒) เทศบาลตำบลบ้านนา ยุทธศาสตร์การพัฒนาด้านประชาชนอยู่ดีมีสุข การบริการสาธารณะ จำนวน ๔ โครงการ (เพื่อเตรียมการสำหรับการดำเนินการตามมาตรการสนับสนุนการพัฒนาโครงสร้างพื้นฐาน เศรษฐกิจ และสังคมภายในท้องถิ่น) (Matching Fund) (ตามเอกสารแนบ)	
ระเบียบวาระที่ ๔  เรื่องอื่นๆ (ถ้ามี)
		กระผมขอเปิดการประชุมตามระเบียบวาระดังนี้ครับ
ระเบียบวาระที่ ๑ 		เรื่องที่ประธานแจ้งให้ที่ประชุมทราบ		 
๑.๑ เทศบาลตำบลบ้านเชิญชวนทุกท่านปลูกดอกดาวเรือง หรือดอกไม้สีเหลือง  ซึ่งเป็นสีวันพระราชสมภพของพระบาทสมเด็จพระปรมินทรมหาภูมิพลอดุลยเดช  เพื่อใช้ประดับสถานที่ราชการ และบ้านเรือนของท่านในช่วงพระราชพิธีถวายพระเพลิงพระบรมศพพระบาทสมเด็จพระปรมินทรมหาภูมิพลอดุลยเดช ระหว่างวันที่ 25-29 ต.ค. 2560 ซึ่งดอกไม้ดังกล่าว จะต้องออกดอกและบานสะพรั่งตั้งแต่วันที่ 20 ต.ค. 2560 เป็นต้นไป ในการนี้ เทศบาลตำบลบ้านนาจึงเชิญชวนปลูก“ดอกดาวเรือง”ช่วงวันพระราชพิธีถวายพระเพลิงพระบรมศพ พระบาทสมเด็จพระปรมินทรมหาภูมิพล       อดุลยเดชฯ เริ่มตั้งแต่ 15  ส.ค.2560 และประชาสัมพันธ์ให้ประชาชนในหมู่บ้านได้แสดงความจงรักภักดี รำลึกในพระมหากรุณาธิคุณ อย่างหาที่สุดมิได้. 
		๑.๒ เนื่องจากวันนี้ นางสาวนิภาพร บุญสีสม เลขานุการสภา ลาการประชุม ตามระเบียบกระทรวงมหาดไทย ว่าด้วยข้อบังคับการประชุมสภาท้องถิ่น พ.ศ.๒๕๔๗(แก้ไขเพิ่มเติมถึง (ฉบับที่๒) พ.ศ.๒๕๕๔ ข้อ ๑๙ ในการประชุมสภาท้องถิ่นครั้งใด    ถ้าไม่มีเลขานุการสภาท้องถิ่น หรือมีแต่ไม่อยู่หรืออยู่แต่ไม่สามารถปฏิบัติหน้าที่ได้ หรือไม่ยอมปฏิบัติหน้าที่ ให้สภาท้องถิ่นเลือกสมาชิกสภาท้องถิ่น หรือข้าราชการหรือพนักงานขององค์กรปกครองส่วนท้องถิ่นนั้นคนใดคนหนึ่งเป็นผู้ปฏิบัติหน้าที่เลขานุการสภาท้องถิ่นเฉพาะในการประชุมคราวนั้นโดยให้นำความในข้อ ๑๓ และข้อ ๒๖ วรรคสองมาใช้บังคับโดยอนุโลม เว้นแต่การลงคะแนนเลือกให้กระทำด้วยวิธีการยกมือ    ขอเชิญสมาชิกเสนอชื่อผู้ปฏิบัติหน้าที่เลขานุการสภาท้องถิ่นเฉพาะในการประชุมคราวครับ ขอเชิญ คุณกิตติกร นวลจันทร์ ครับ
นายกิตติกร  นวลจันทร์	เรียนประธานสภาที่เคารพ คณะผู้บริหาร ท่านสมาชิกผู้ทรงเกียรติ และหัวหน้าส่วนราชการ เทศบาลตำบลบ้านนาที่เคารพ
ผมขอเสนอ คุณจำนงค์ อนุศิริ  สมาชิกสภาเขตที่ ๒ เป็นผู้ปฏิบัติหน้าที่เลขานุการสภาเทศบาลตำบลบ้านนาเฉพาะในการประชุมคราวนี้ครับ

เลขานุการสภา		มีผู้รับรองคือ
		1.  นายคม  วิรัตน์
		2.  นางสุนันทา แก้วเพ็ง	
		ผู้รับรองถูกต้อง
ประธานที่ประชุม	สมาชิกสภาท่านใด จะเสนอชื่อท่านอื่นหรือไม่...ไม่มีนะครับ ขอสรุปว่า นายจำนงค์ อนุศิริ  เป็นผู้ปฏิบัติหน้าที่เลขานุการสภาเทศบาลตำบลบ้านนาเฉพาะในการประชุมคราวนี้ ดังนั้นขอเชิญ คุณจำนงค์ อนุศริ มาปฏิบัติหน้าที่ครับ ขอเชิญครับ 
ระเบียบวาระที่ ๒	เรื่องรับรองรายงานการประชุมสภาเทศบาลตำบลบ้านสมัยวิสามัญ 
สมัยที่๑ ประจำปี พ.ศ. ๒๕๖๐ เมื่อวันพฤหัสบดีที่ ๒๗ เมษายน ๒๕๖๐
ประธานที่ประชุม		ตามที่สภาเทศบาลตำบลบ้านนาได้ประชุมสภาเทศบาล สมัยวิสามัญ 
สมัยที่๑ ประจำปี พ.ศ. ๒๕๖๐ เมื่อวันพฤหัสบดีที่ ๒๗ เมษายน ๒๕๖๐
		บัดนี้ฝ่ายเลขานุการสภาได้จัดทำรายงานการประชุมและคณะกรรมการตรวจรายงานการประชุมสภาก็ได้ตรวจสอบเรียบร้อยแล้ว   จึงนำเสนอที่ประชุมเพื่อพิจารณาและรับรองรายงานการประชุมสภาสมัยวิสามัญ สมัยที่๑ ประจำปี พ.ศ. ๒๕๖๐ เมื่อวันพฤหัสบดีที่ ๒๗ เมษายน ๒๕๖๐  ท่านสมาชิกสภาฯ ท่านใดประสงค์จะแก้ไขเพิ่มเติมในรายงานการประชุม ขอเชิญครับ เมื่อไม่มีท่านใดขอแก้ไข กระผมจะขอมติครับ  สมาชิกท่านใดมีมติ รับรองรายงานการประชุมครั้งที่แล้ว โปรดยกมือครับ
เลขานุการสภา		รับรอง	  	  ๑๐	เสียง
		ไม่รับรอง	   -	เสียง
		งดออกเสียง	   ๑	เสียง
มติที่ประชุม			รับรอง

ระเบียบวาระที่  ๓ 	เรื่องที่เสนอใหม่
๓.๑  ญัตติพิจารณาคัดเลือกคณะกรรมการพัฒนาท้องถิ่นและคณะกรรมการติดตามและประเมินผลแผนพัฒนาท้องถิ่น
ประธานที่ประชุม	ขอเรียนเชิญท่านนายกเทศมนตรี ชี้แจงหลักการและเหตุผลครับ 
นายกเทศมนตรี  		         เรียนประธานสภาที่เคารพ ท่านสมาชิกผู้ทรงเกียรติ  และหัวหน้าส่วนราชการ               
		เทศบาลตำบลบ้านนา
	ตามที่เทศบาลตำบลบ้านนาได้มีคำสั่งแต่งตั้งสมาชิกสภาเทศบาลตำบลบ้านนา เข้าร่วมเป็นคณะกรรมการพัฒนาฯ และคณะกรรมการติดตามและประเมินผลแผนพัฒนาเทศบาลตำบลบ้านนานั้นบัดนี้ วาระการดำรงตำแหน่งของคณะกรรมการฯ ดังกล่าวได้สิ้นสุดลงแล้วจึงขอให้สภาเทศบาลตำบลบ้านนาคัดเลือกผู้แทนสมาชิกสภาเทศบาลตำบลบ้านนา เพื่อเข้าร่วมเป็นคณะกรรมการฯดังกล่าวรายละเอียดต่างๆ เช่น แนวทางการคัดเลือกสมาชิกสภาท้องถิ่นเพื่อแต่งตั้งเป็นคณะกรรมการพัฒนาท้องถิ่น และคณะกรรมการติดตามและประเมินผลแผนพัฒนาท้องถิ่น ได้จัดส่งให้สมาชิกศึกษา เพื่อพิจารณาล่วงหน้าแล้ว  
	ตามระเบียบกระทรวงมหาดไทยว่าด้วยการจัดทำแผนพัฒนาขององค์กรปกครองส่วนท้องถิ่น พ.ศ.๒๕๔๘ และแก้ไขเพิ่มเติมฉบับที่ ๒ พ.ศ. ๒๕๕๙ ข้อ ๑๙ (๒) จึงเสนอต่อสภาเทศบาลตำบลบ้านนาคัดเลือกต่อไป 


ประธานที่ประชุม		ต่อไปเป็นการคัดเลือกสมาชิกสภาท้องถิ่นเพื่อเข้าร่วมเป็นคณะกรรมการพัฒนาท้องถิ่น เทศบาลตำบลบ้านนา ขอเชิญสมาชิกเสนอชื่อครับ เชิญคุณสุนันทา แก้วเพ็งครับ
นางสุนันทา แก้วเพ็ง		เรียนประธานสภาที่เคารพ คณะผู้บริหาร ท่านสมาชิกผู้ทรงเกียรติ และหัวหน้าส่วนราชการ เทศบาลตำบลบ้านนาที่เคารพ
ดิฉันขอเสนอ คุณอุทิศ สุตะนุกะมัง สมาชิกสภาท้องถิ่นเพื่อเข้าร่วมเป็นคณะกรรมการพัฒนาเทศบาลตำบลบ้านนา คนที่๑ ค่ะ

เลขานุการสภา		มีผู้รับรองคือ
		1.  นายปลอด ทองคง
		2.  นายคม  วิรัตน์	
		ผู้รับรองถูกต้อง
ประธานที่ประชุม	ที่ประชุมมีมติคัดเลือกอุทิศ สุตะนุกะมัง สมาชิกสภาท้องถิ่นเพื่อเข้าร่วมเป็นคณะกรรมการพัฒนาเทศบาลตำบลบ้านนา คนที่๑  ต่อไปสมาชิกสภาท้องถิ่นเพื่อแต่งตั้งเป็นคณะกรรมการพัฒนาเทศบาลตำบลบ้านนา คนที่ ๒ ขอเชิญ คุณปรีชา นิ่มดำ ครับ 
นายปรีชา นิ่มดำ		เรียนประธานสภาที่เคารพ คณะผู้บริหาร ท่านสมาชิกผู้ทรงเกียรติ และหัวหน้าส่วนราชการ เทศบาลตำบลบ้านนาที่เคารพ
ผมขอเสนอ คุณปลอด ทองคง สมาชิกสภาท้องถิ่นเพื่อเข้าร่วมเป็นคณะกรรมการพัฒนาเทศบาลตำบลบ้านนา คนที่ ๒ 

เลขานุการสภา		มีผู้รับรองคือ
		1.  นายคม  วิรัตน์
		2.  นางสุนันทา แก้วเพ็ง	
		ผู้รับรองถูกต้อง
ประธานที่ประชุม	ที่ประชุมมีมติคัดเลือก นายปลอด ทองคง สมาชิกสภาท้องถิ่นเพื่อเข้าร่วมเป็นคณะกรรมการพัฒนาเทศบาลตำบลบ้านนา คนที่๒ ต่อไปสมาชิกสภาท้องถิ่นเพื่อแต่งตั้งเป็นคณะกรรมการพัฒนาเทศบาลตำบลบ้านนา คนที่ ๓ ขอเชิญ คุณบุญน้อย เกื้อวงค์ ครับ 
นายบุญน้อย เกื้อวงค์		เรียนประธานสภาที่เคารพ คณะผู้บริหาร ท่านสมาชิกผู้ทรงเกียรติ และหัวหน้าส่วนราชการ เทศบาลตำบลบ้านนาที่เคารพ
ผมขอเสนอ คุณกิตติกร นวลจันทร์ สมาชิกสภาท้องถิ่นเพื่อเข้าร่วมเป็นคณะกรรมการพัฒนาเทศบาลตำบลบ้านนา คนที่ ๓ 

เลขานุการสภา		มีผู้รับรองคือ
		1.  นายปลอด ทองคง
		2.  นายอุทิศ สุตะนุกะมัง	
		ผู้รับรองถูกต้อง
ประธานที่ประชุม	ที่ประชุมมีมติคัดเลือก นายกิตติกร นวลจันทร์ สมาชิกสภาท้องถิ่นเพื่อเข้าร่วมเป็นคณะกรรมการพัฒนาเทศบาลตำบลบ้านนา คนที่๓ 


 
เลขานุการสภา	สรุปที่ประชุม มีมติมีมติคัดเลือกอุทิศ สุตะนุกะมัง สมาชิกสภาท้องถิ่นเพื่อเข้าร่วมเป็นคณะกรรมการพัฒนาเทศบาลตำบลบ้านนา คนที่๑ 
มติคัดเลือก นายปลอด ทองคง สมาชิกสภาท้องถิ่นเพื่อเข้าร่วมเป็นคณะกรรมการพัฒนาเทศบาลตำบลบ้านนา คนที่๒
มติคัดเลือก นายกิตติกร นวลจันทร์ สมาชิกสภาท้องถิ่นเพื่อเข้าร่วมเป็นคณะกรรมการพัฒนาเทศบาลตำบลบ้านนา คนที่๓
ประธานที่ประชุม	ต่อไปเป็นการคัดเลือกสมาชิกสภาท้องถิ่นเพื่อเข้าร่วมเป็นคณะกรรมการติดตามและประเมินผลแผนพัฒนาเทศบาลตำบลบ้านนา  ขอเชิญสมาชิกเสนอชื่อครับ เชิญคุณปลอด ทองคงครับ 
นายปลอด ทองคง		เรียนประธานสภาที่เคารพ คณะผู้บริหาร ท่านสมาชิกผู้ทรงเกียรติ และหัวหน้าส่วนราชการ เทศบาลตำบลบ้านนาที่เคารพ
ผมขอเสนอ คุณปรีชา นิ่มดำ สมาชิกสภาท้องถิ่นเพื่อเข้าร่วมเป็นคณะกรรมการติดตามและประเมินผลแผนพัฒนาเทศบาลตำบลบ้านนา คนที่๑ ครับ

เลขานุการสภา		มีผู้รับรองคือ
		1. นางสุนันทา แก้วเพ็ง
		2. นายคม  วิรัตน์	
		ผู้รับรองถูกต้อง
ประธานที่ประชุม	ที่ประชุมมีมติคัดเลือกนายปรีชา นิ่มดำ สมาชิกสภาท้องถิ่นเพื่อเข้าร่วมเป็นคณะกรรมการติดตามและประเมินผลแผนพัฒนาเทศบาลตำบลบ้านนา คนที่๑  ต่อไปสมาชิกสภาท้องถิ่นเพื่อแต่งตั้งเป็นคณะกรรมการพัฒนาท้องถิ่น คนที่ ๒ ขอเชิญ คุณคม วิรัตน์ ครับ 
นายคม  วิรัตน์		เรียนประธานสภาที่เคารพ คณะผู้บริหาร ท่านสมาชิกผู้ทรงเกียรติ และหัวหน้าส่วนราชการ เทศบาลตำบลบ้านนาที่เคารพ
ผมขอเสนอ คุณสุนันทา แก้วเพ็ง สมาชิกสภาท้องถิ่นเพื่อเข้าร่วมเป็นคณะกรรมการติดตามและประเมินผลแผนพัฒนาเทศบาลตำบลบ้านนาคนที่ ๒ 

เลขานุการสภา		มีผู้รับรองคือ
		1.  นายอุทิศ สุตะนุกะมัง
		2.  นายปลอด ทองคง	
		ผู้รับรองถูกต้อง
ประธานที่ประชุม	ที่ประชุมมีมติคัดเลือก นางสุนันทา แก้วเพ็ง สมาชิกสภาท้องถิ่นเพื่อเข้าร่วมเป็นคณะกรรมการพัฒนาเทศบาลตำบลบ้านนาคนที่๒ ต่อไปสมาชิกสภาท้องถิ่นเพื่อเข้าร่วมเป็นคณะกรรมการติดตามและประเมินผลแผนพัฒนาเทศบาลตำบลบ้านนาคนที่ ๓ ขอเชิญ คุณสุนันทา  แก้วเพ็ง ครับ 
นางสุนันทา แก้วเพ็ง		เรียนประธานสภาที่เคารพ คณะผู้บริหาร ท่านสมาชิกผู้ทรงเกียรติ และหัวหน้าส่วนราชการ เทศบาลตำบลบ้านนาที่เคารพ
ดิฉันขอเสนอ คุณคม วิรัตน์ สมาชิกสภาท้องถิ่นเพื่อเข้าร่วมเป็นคณะกรรมการติดตามและประเมินผลแผนพัฒนาเทศบาลตำบลบ้านนา คนที่ ๓ 




เลขานุการสภา		มีผู้รับรองคือ
		1.  นายกิตติกร นวลจันทร์
		2.  นายบุญน้อย เกื้อวงค์
		ผู้รับรองถูกต้อง
ประธานที่ประชุม	ที่ประชุมมีมติคัดเลือก นายคม วิรัตน์ สมาชิกสภาท้องถิ่นเพื่อเข้าร่วมเป็นคณะกรรมการติดตามและประเมินผลแผนพัฒนาเทศบาลตำบลบ้านนาคนที่ ๓
  		
เลขานุการสภา	สรุปที่ประชุม มีมติมีมติคัดเลือกนายปรีชา นิ่มดำ สมาชิกสภาท้องถิ่นเพื่อเข้าร่วมเป็นคณะกรรมการติดตามและประเมินผลแผนพัฒนาเทศบาลตำบลบ้านนา คนที่ ๑ 
มติคัดเลือก นางสุนันทา แก้วเพ็ง สมาชิกสภาท้องถิ่นเพื่อเข้าร่วมเป็นคณะกรรมการติดตามและประเมินผลแผนพัฒนาเทศบาลตำบลบ้านนา คนที่ ๒
มติคัดเลือก นายคม วิรัตน์ สมาชิกสภาท้องถิ่นเพื่อเข้าร่วมเป็นคณะกรรมการติดตามและประเมินผลแผนพัฒนาเทศบาลตำบลบ้านนา คนที่ ๓	
	๓.๒  ญัตติพิจารณาขออนุมัติจ่ายขาดเงินสะสมโครงการสิ่งก่อสร้างตามแผนพัฒนาสามปี (พ.ศ.๒๕๖๐-๒๕๖๒) เทศบาลตำบลบ้านนา ยุทธศาสตร์การพัฒนาด้านประชาชนอยู่ดีมีสุข การบริการสาธารณะ จำนวน ๔ โครงการ (เพื่อเตรียมการสำหรับการดำเนินการตามมาตรการสนับสนุนการพัฒนาโครงสร้างพื้นฐาน เศรษฐกิจ และสังคมภายในท้องถิ่น) (Matching Fund)

ประธานที่ประชุม	ขอเรียนเชิญท่านนายกเทศมนตรี ชี้แจงหลักการและเหตุผลครับ 
นายกเทศมนตรี  		         เรียนประธานสภาที่เคารพ ท่านสมาชิกผู้ทรงเกียรติ  และหัวหน้าส่วนราชการ               
		เทศบาลตำบลบ้านนา กระผมขอชี้แจง รายละเอียดเสนอญัตติดังนี้	 
	เนื่องจากหลักเกณฑ์จ่ายขาดเงินสะสมเรื่องการจ่ายขาดเงินสะสมขององค์กรปกครองส่วนท้องถิ่นตามมาตรการสนับสนุนการพัฒนาโครงสร้างพื้นฐาน เศรษฐกิจและสังคมภายในท้องถิ่น ตามมติคณะรัฐมนตรี เมื่อวันที่ ๑๓ กันยายน ๒๕๕๙ ประกอบตามระเบียบกระทรวงมหาดไทย  ว่าด้วยการรับเงิน  การเบิกจ่ายเงิน  การฝากเงิน       การเก็บรักษาเงินและตรวจเงินของขององค์กรปกครองส่วนท้องถิ่น ฉบับที่ ๒  พ.ศ. ๒๕๔๘  หมวด ๘  เงินสะสม  ข้อ ๘๙ องค์กรปกครองส่วนท้องถิ่น อาจจ่ายขาดเงินสะสมได้ โดยได้รับอนุมัติจากสภาท้องถิ่น และหนังสือสำนักเลขาธิการคณะรัฐมนตรีด่วนที่สุดที่ นร ๐๕๐๕/๓๔๕๑๑ลงวันที่ ๑๕ กันยายน ๒๕๕๙ เรื่อง มาตรการสนับสนุนการพัฒนาโครงสร้างพื้นฐาน เศรษฐกิจและสังคมภายในท้องถิ่น หนังสือกระทรวงมหาดไทย ด่วนที่สุด ที่ มท ๐๘๐๘.๒/ว ๖๒๒๒ ลงวันที่ ๓๑ ตุลาคม ๒๕๕๙ เรื่องหลักเกณฑ์การใช้จ่ายเงินสะสมขององค์กรปกครองส่วนท้องถิ่น ตามติคณะรัฐมนตรี เมื่อวันที่ ๑๓ กันยายน ๒๕๕๙ และ หนังสือสำนักงานส่งเสริมการปกครองส่วนท้องถิ่นจังหวัดพัทลุง ด่วนที่สุด ที่ พท ๐๐๒๓.๓/ว ๕๘๗ ลงวันที่ ๑๒ มิถุนายน ๒๕๖๐ เรื่อง อนุมัติงบกลาง รายการเงินสำรองจ่ายเพื่อกรณีฉุกเฉินหรือจำเป็น เพื่อไปดำเนินการตามมาตรการสนับสนุนการพัฒนาโครงสร้างพื้นฐาน เศรษฐกิจ และสังคมภายในท้องถิ่น (Matching Fund)
จึงขอเสนอญัตติขออนุมัติจ่ายขาดเงินสะสมเรื่องการจ่ายขาดเงินสะสมเพื่อดำเนินโครงการตามอำนาจและหน้าที่  จำนวน ๔ โครงการ  เทศบาลตำบลบ้านนา มีความประสงค์จะขออนุมัติจ่ายขาดเงินสะสม โครงการสิ่งก่อสร้างตามแผนพัฒนาสามปี (พ.ศ. ๒๕๖๐ – ๒๕๖๒) เทศบาลตำบลบ้านนา ยุทธศาสตร์การพัฒนาด้านประชาชนอยู่ดีมีสุข การบริการสาธารณะ พร้อมเอกสารรายละเอียดโครงการปีงบประมาณ พ.ศ. ๒๕๖๐  รายงานยอดเงินสะสมที่นำไปใช้ได้คงเหลือ ณ วันที่ ๑๔ มิถุนายน พ.ศ. ๒๕๖๐ คงเหลือเงินสะสมที่นำมาไปบริหารได้ ณ วันที่ ๑๔ มิถุนายน พ.ศ. ๒๕๖๐ จำนวน ๑,๕๘๐,๕๒๖.๗๙บาท แนบไปกับเอกสารเพื่อพิจารณาให้สมาชิกได้พิจารณาล่วงหน้าแล้ว  จำนวน 4 โครงการ  จำนวนเงิน ๓,๐๐๐,๐๐๐.- บาท (-สามล้านบาทถ้วน-) ดังนี้.-
๑. โครงการก่อสร้างถนนคอนกรีตเสริมเหล็กสายหลังโรงเรียนวัดบ้านนา – แนวเขต ม.๙ หมู่ที่ ๓ ขนาดผิวจราจรกว้าง 4.00 เมตร ระยะทาง 490 เมตร หนา 0.15 เมตร หรือพื้นที่ไม่น้อยกว่า 1,960 ตารางเมตร ไหล่ทางวัสดุลูกรังข้างละ 0.50 เมตร รายละเอียดตามปริมาณงานและแบบแปลนที่กำหนด งบประมาณ 1,192,000.- บาท (-หนึ่งล้านหนึ่งแสนเก้าหมื่นสองพันบาทถ้วน-)
๒. โครงการก่อสร้างถนนคอนกรีตเสริมเหล็กสายน้ำตกหนานคล้าย หมู่ที่ 7 ขนาดผิวจราจรกว้าง 4.00 เมตร ระยะทาง 200 เมตร หนา 0.15 เมตร หรือพื้นที่ไม่น้อยกว่า 800 ตารางเมตร ไหล่ทางวัสดุลูกรังข้างละ 0.50 เมตร รายละเอียดตามปริมาณงานและแบบแปลนที่กำหนด  งบประมาณ 487,000.- บาท (-สี่แสนแปดหมื่นเจ็ดพันบาทถ้วน-)
3. โครงการก่อสร้างถนนคอนกรีตเสริมเหล็กสายคอกเสือ – ในวัง หมู่ที่ 8 ขนาดผิวจราจรกว้าง 5.00 เมตร ระยะทาง 257 เมตร หนา 0.15 เมตร หรือพื้นที่ไม่น้อยกว่า 1,285 ตารางเมตร ไหล่ทางวัสดุลูกรังข้างละ 0.50 เมตร พร้อมระบบท่อระบายน้ำ รายละเอียดตามปริมาณงานและแบบแปลนที่กำหนด งบประมาณ 805,000.- บาท (-แปดแสนห้าพันบาทถ้วน-)
4. โครงการก่อสร้างถนนคอนกรีตเสริมเหล็กสายในวัง หมู่ที่ 9 ขนาดผิวจราจรกว้าง 4.00 เมตร ระยะทาง 200 เมตร หนา 0.15 เมตร หรือพื้นที่ไม่น้อยกว่า 800 ตารางเมตร ไหล่ทางวัสดุลูกรังข้างละ 0.50 เมตร พร้อมระบบท่อระบายน้ำ รายละเอียดตามปริมาณงานและแบบแปลนที่กำหนด งบประมาณ 516,000.- บาท (-ห้าแสนหนึ่งหมื่นหกพันบาทถ้วน-)
 ในการนี้ เพื่อให้การดำเนินโครงการสิ่งก่อสร้างตามแผนพัฒนาสามปี (พ.ศ. ๒๕๖๐ – ๒๕๖๒) เทศบาลตำบลบ้านนา ยุทธศาสตร์การพัฒนาด้านประชาชนอยู่ดีมีสุข การบริการสาธารณะ จำนวน 4 โครงการ เป็นไปด้วยความเรียบร้อยและเพื่อปฏิบัติให้เป็นไปตามตามพระราชบัญญัติเทศบาล  พ.ศ. ๒๔๙๖ แก้ไขเพิ่มเติมถึง  (ฉบับที่ ๑๓) พ.ศ. ๒๕๕๒ มาตรา ๕๑ (๑) หลักการ ด้วยอำนาจและหน้าที่ตามที่ได้บัญญัติไว้ใน มาตรา ๕๐ แห่งพระราชบัญญัติเทศบาล พ.ศ. ๒๔๙๖ แก้ไขเพิ่มเติม ถึงฉบับที่ ๑๓ พ.ศ. ๒๕๕๒ (๒) ให้มีและบำรุงทางบกและทางน้ำ จึงขออนุมัติต่อสภาเทศบาลตำบลบ้านนาเพื่อจ่ายขาดเงินสะสม ต่อไป 
เหตุผล ตามระเบียบกระทรวงมหาดไทย  ว่าด้วยการรับเงิน  การเบิกจ่ายเงิน  การฝากเงิน  การเก็บรักษาเงินและตรวจเงินของขององค์กรปกครองส่วนท้องถิ่น ฉบับที่ ๒  พ.ศ. ๒๕๔๘  หมวด ๘  เงินสะสม  ข้อ ๘๙ องค์กรปกครองส่วนท้องถิ่น อาจจ่ายขาดเงินสะสมได้ โดยได้รับอนุมัติจากสภาท้องถิ่น  ภายใต้เงื่อนไข ดังต่อไปนี้
(๑) ให้กระทำได้เฉพาะกิจการซึ่งอยู่ในอำนาจหน้าที่ขององค์กรปกครองส่วนท้องถิ่นซึ่งเกี่ยวกับด้านบริการชุมชน และสังคม หรือกิจการที่เพิ่มพูนรายได้ขององค์กรปกครองส่วนท้องถิ่น  หรือกิจการที่จัดทำเพื่อบำบัดความเดือดร้อนของประชาชน ทั้งนี้ ต้องเป็นไปตามแผนพัฒนา ขององค์กรปกครองส่วนท้องถิ่น หรือตามที่กฎหมายกำหนด  
(๒) ได้ส่งเงินสมทบกองทุนส่งเสริมกิจการขององค์กรปกครองส่วนท้องถิ่น แต่ละประเภทตามระเบียบแล้ว
(๓) เมื่อได้รับอนุมัติให้จ่ายขาดเงินสะสม องค์กรปกครองส่วนท้องถิ่นต้องดำเนินการก่อหนี้ผูกพันและเบิกจ่ายให้แล้วเสร็จภายในระยะเวลา ไม่เกิน1 ปีถัดไป หากไม่ดำเนินการภายในระยะเวลาที่กำหนดให้ การจ่ายขาดเงินสะสมนั้นเป็นอันพับไป
ทั้งนี้ ให้องค์กรปกครองส่วนท้องถิ่นมียอดเงินสะสมคงเหลือเพียงพอที่จะจ่ายค่าใช้จ่ายประจำและกรณีฉุกเฉินที่มีสาธารณภัยเกิดขึ้น โดยการใช้จ่ายเงินสะสมให้คำนึงถึงฐานะการคลัง และเสถียรภายในระยะยาว  	ขอได้โปรดนำเสนอต่อที่ประชุมสภาเทศบาลตำบลบ้านนา เพื่อพิจารณาต่อไป			

ประธานที่ประชุม                             ขอบคุณท่านนายกครับ ที่ได้ชี้แจง หลักการ และเหตุผล  เรื่องขออนุมัติจ่ายขาดเงินสะสมโครงการสิ่งก่อสร้างตามแผนพัฒนาสามปี (พ.ศ. ๒๕๖๐ – ๒๕๖๒) เทศบาลตำบลบ้านนา ยุทธศาสตร์การพัฒนาด้านประชาชนอยู่ดีมีสุข การบริการสาธารณะ  เพื่อขออนุมัติงบกลาง รายการเงินสำรองจ่ายเพื่อกรณีฉุกเฉินหรือจำเป็น เพื่อไปดำเนินการตามมาตรการสนับสนุนการพัฒนาโครงสร้างพื้นฐาน เศรษฐกิจ และสังคมภายในท้องถิ่น (Matching Fund)จำนวน ๔ โครงการจำนวนเงิน ๓,๐๐๐,๐๐๐.- บาท (-สามล้านบาทถ้วน-)  ตามที่ท่านสมาชิกได้พิจารณาตามรายละเอียดที่ส่งให้สมาชิกพิจารณาล่วงหน้าแล้วนั้น สมาชิกท่านใดที่จะอภิปราย หรือสอบถามเพิ่มเติม ขอเชิญครับ ไม่มีนะครับเมื่อไม่มี ประธานจะขอมติที่ประชุมดังนี้ครับ สมาชิกสภาเทศบาลตำบลบ้านนาท่านใด  อนุมัติจ่ายขาดเงินสะสมเรื่องการจ่ายขาดเงินสะสมเพื่อดำเนินโครงการตามอำนาจและหน้าที่ จำนวน ๔ โครงการ เพื่อขออนุมัติงบกลาง รายการเงินสำรองจ่ายเพื่อกรณีฉุกเฉินหรือจำเป็นเพื่อไปดำเนินการตามมาตรการสนับสนุนการพัฒนาโครงสร้างพื้นฐาน เศรษฐกิจ และสังคมภายในท้องถิ่น (Matching Fund) จำนวนเงิน ๑,๕๐๐,๐๐๐.-บาท(หนึ่งล้านห้าแสนบาท) โปรดยกมือครับ
เลขานุการสภา		อนุมัติ	   	๑๐	เสียง
		ไม่อนุมัติ	  	 -	เสียง
		งดออกเสียง	๑	เสียง
มติที่ประชุม			มติที่ประชุมอนุมัติ


 ระเบียบวาระที่ ๔		เรื่องอื่นๆ  

   ประธานที่ประชุม		ในระเบียบวาระเรื่องอื่น ๆ สมาชิกมีเรื่องจะสอบถาม  เชิญครับ ขอเชิญ คุณ ปรีชา นิ่มดำครับ
    นายปรีชา นิ่มดำ	      เรียนประธานสภาที่เคารพ ท่านสมาชิกผู้ทรงเกียรติ  และหัวหน้าส่วนราชการ
		เทศบาลตำบลบ้านนาที่เคารพ
	      กระผมต้องการให้มีถนน คสล.ปลายสายซอยโซเซ ห้วยเงาะตะวันตกเฉียงใต้ ความยาว ๔๐๐ เมตร กว้าง ๓ เมตร หนา ๑๒ ซม.ครับ ขอบคุณครับ
   ประธานที่ประชุม		ขอบคุณ คุณปรีชา นิ่มดำ มีสมาชิกสภาฯผู้เข้าร่วมประชุมท่านใดมีความประสงค์ที่จะสอบถามเพิ่มเติมไหมครับขอเชิญ คุณ คม วิรัตน์ครับ

   นายคม วิรัตน์		เรียนประธานสภาที่เคารพ ท่านสมาชิกผู้ทรงเกียรติ  และหัวหน้าส่วนราชการ
		เทศบาลตำบลบ้านนาที่เคารพ                                                    	   ซอยด่านเก่าขยะเยอะมาก อยากให้นำป้ายห้ามทิ้งขยะ ไปปักไว้เพราะส่งกลิ่นเหม็นมาก ขอบคุณครับ
ประธานที่ประชุม		ขอบคุณ คุณคม วิรัตน์ มีสมาชิกสภาฯ  ผู้เข้าร่วมประชุมท่านใดมีความประสงค์ที่จะสอบถามเพิ่มเติมไหมครับขอเชิญ คุณประจวบวิสุทธ์ จันทร์ตรี ครับ
นายประจวบวิสุทธ์ จันทร์ตรี		เรียนประธานสภาที่เคารพ ท่านสมาชิกผู้ทรงเกียรติ  และหัวหน้าส่วนราชการ
		เทศบาลตำบลบ้านนาที่เคารพ  
		ฝากท่านประธานถึงผู้บริหารครับ ถนนสายด่านเก่าจากบ้าน คุณบรรทม ชูเกลี้ยง สะพานซอยตีนเป็ดติดกับห้วยทรายข้างทางชำรุดเป็นโพรง นายกเคยไปซ่อมแซมเอาไม้ไปปักแล้ว ตอนนี้เกิดอีก หากละไว้เสียหายมากขึ้น
		ถนนศรีสุนทร สะพานข้ามคลองใหญ่ สวนนวยฮวด สะพานชำรุดทางอำเภอเคยเข้าซ่อมแซมแล้ว ตอนนี้ชำรุด ๒ ช่วง อยากให้ท่านนายกเข้าตรวจสอบซ่อมแซมเร่งด่วนอยากให้สมาชิกในพื้นที่ร่วมมือช่วยเหลือให้บอกมานะครับ ขอบคุณครับ
ประธานที่ประชุม		ขอบคุณ คุณประจวบวิสุทธ์ จันทร์ตรี มีสมาชิกสภาฯ  ผู้เข้าร่วมประชุมท่านใดมีความประสงค์ที่จะสอบถามเพิ่มเติมไหมครับขอเชิญ คุณสุนันทา  แก้วเพ็ง ครับ
นางสุนันทา  แก้วเพ็ง		เรียนประธานสภาที่เคารพ ท่านสมาชิกผู้ทรงเกียรติ  และหัวหน้าส่วนราชการ
		เทศบาลตำบลบ้านนาที่เคารพ  
		เรื่องคลองหลังบ้าน นายสุเทพ การแก้ปัญหาน้ำท่วมไม่ทราบว่าความคืบหน้าการดำเนินการขณะนี้เป็นอย่างไรแล้ว ขอบคุณค่ะ
ประธานที่ประชุม		ขอบคุณ คุณสุนันทา  แก้วเพ็งมีสมาชิกสภาฯ  ผู้เข้าร่วมประชุมท่านใดมีความประสงค์ที่จะสอบถามเพิ่มเติมไหมครับขอเชิญ คุณปลอด ทองคง ครับ
นายปลอด ทองคง		เรียนประธานสภาที่เคารพ ท่านสมาชิกผู้ทรงเกียรติ  และหัวหน้าส่วนราชการ
		เทศบาลตำบลบ้านนาที่เคารพ  
		ถนนเกือบทุกสายที่ไม่เป็น คสล.และลาดยาง จะชำรุดทุกสาย เพราะฝนตกตลอดปี หมู่ที่ ๘ บ้านตาคมถึงบ้านคุณโรจน์ ไม่สามรถผ่านได้ ไม่ทราบว่างบประมาณทางเทศบาลมีหรือไม่ เป็นความต้องการของชาวบ้านครับ	
ประธานที่ประชุม		ขอบคุณ ปลอด ทองคง มีสมาชิกสภาฯ  ผู้เข้าร่วมประชุมท่านใดมีความประสงค์ที่จะสอบถามเพิ่มเติมไหมครับขอเชิญ คุณจรัล  หอยมณี ครับ
นายจรัญ หอยมณี		เรียนประธานสภาที่เคารพ ท่านสมาชิกผู้ทรงเกียรติ  และหัวหน้าส่วนราชการ
		เทศบาลตำบลบ้านนาที่เคารพ  
		มีเรื่องนำเสนอ ๒ เรื่องครับ
		เรื่องแรก การประชุมครั้งที่ผ่านมาประชาคมหมู่บ้านได้มีมติให้แก้ปัญหาน้ำท่วมโดยการเอาก้อนหินออกมาเพื่ออย่าให้ขวางทางน้ำ ครับ
		เรื่องที่สอง อยากให้ประชาสัมพันธ์เรื่องขยะอย่างต่อเนื่อง เพราะบางคนยังฝากเพื่อนบ้านทิ้งกันอยู่ ขอบคุณครับ
ประธานที่ประชุม	ขอบคุณ คุณจรัล  หอยมณี ครับ ต่อไปขอเชิญท่านนายกชี้แจงครับ
นายกเทศมนตรี		เรียนประธานสภาที่เคารพ ท่านสมาชิกผู้ทรงเกียรติ  และหัวหน้าส่วนราชการเทศบาลตำบลบ้านนาที่เคารพ  
-เรื่องถนนที่คุณปรีชานำเรียนนั้นให้เข้าแผนประชาคมหมู่บ้านไว้ครับจะได้ดำเนินการตามแผนครับ 
- เรื่องขยะในหมู่ที่ ๑ จะรีบเข้าดำเนินการ ฝากสมาชิกประชาสัมพันธ์อีกแรง                                                                                             - ถนนด่านเก่ารองบประมาณแก้ปัญหาระยะยาว น่าจะทำเป็นดาษคลอง เพราะเป็นดินทรายแก้ปัญหายาก                                                                                                                               - ปัญหาของหมู่ที่ ๖ ตอนี้ยังไม่ได้รับ มติประชาคมจากทางหมู่บ้าน สมาชิกช่วยติดต่อประสานดูว่าได้นำมายังเทศบาลแล้วหรือยัง                                                                                                      - ถนนชำรุดทุกสาย แก้หมดต้องใช้งบประมาณมากจะพยายามแก้เป็นจุดสำคัญให้เหลือน้อยสุด     จากนี้ไปน่าจะได้คูระบายน้ำ คสล.หมู่ที่ ๗ ความยาว ๘๐๐ เมตร งบประมาณทางหลวงชนบท                                                                     - ไฟฟ้าบนถนน เพชรเกษม สู่เขาพับผ้า งบประมาณ ๒๐ ล้านบาท                                                                              ทุก ๆเรื่องที่เสนอมาต้องมีบรรจุอยู่ในแผน ๓ ปี ลำดับความสำคัญ และจะได้บรรจุไว้ในเทศบัญญัติ ขอบคุณทุกท่านที่ร่วมกันมีส่วนร่วมในการจัดงานสะพานประวัติศาสตร์ ได้เป็นไป เรียบร้อยด้วยดี                                                                                       - เรื่องกีฬานักเรียน ประชาชนอำเภอศรีนครินทร์ ต้องการสนับสนุนเรื่องกีฬา แต่การอุดหนุนให้เจ้าหน้าที่หาข้อมูลศึกษาถึงระเบียบให้ถูกต้องมากสุด                                 
ประธานที่ประชุม	ขอบคุณท่านนายกครับ มีสมาชิกสภาฯ ท่านใดมีความประสงค์ที่จะสอบถามเพิ่มเติมไหมครับขอเชิญ คุณอุทิศ สุตะนุกะมัง ครับ 
นายอุทิศ สุตะนุกะมัง		เรียนประธานสภาที่เคารพ ท่านสมาชิกผู้ทรงเกียรติ  และหัวหน้าส่วนราชการ
		เทศบาลตำบลบ้านนาที่เคารพ
		เรื่องการแก้ไขปัญหาน้ำท่วม คลองเขาคราม ให้กองช่างสำรวจออกแบบไว้สัก๑ชุด ไว้ให้หน่วยงานหรือบุคคลที่เกี่ยวข้องมีความต้องการที่จะช่วยมีไว้ แต่รู้สึกว่าไปคนละอย่าง ไม่แน่นอน ไม่ทราบว่าเจ้าภาพหลักคือใคร ชลประทาน กรมทรัพยากร ไม่แน่ใจ เพื่อนประชุมยุทธศาสตร์จังหวัด วันต่อมาปลัดอำเภอขออีก ถามผู้อำนวยการกองช่าง บอกเรื่องรองสุทิน ติดตามรับผิดชอบอยู่ 
ประธานที่ประชุม	ขอบคุณ คุณอุทิศ สุตะนุกะมัง ครับ ขอเชิญ ท่านายกครับ 
นายกเทศมนตรี		เรียนประธานสภาที่เคารพ ท่านสมาชิกผู้ทรงเกียรติ  และหัวหน้าส่วนราชการเทศบาลตำบลบ้านนาที่เคารพ  
		เรื่องนี้กำลังดำเนินการอยู่ ทางกรมทรัพย์ฯส่งหนังสือมาเพื่อรับการชี้แจง แต่ขอเลื่อนไป เขายืนยันอยู่ในแผนฯ ต้นๆ คงจะได้โครงการแน่นอน คงจะไม่ต้องเขียนแบบแล้วเพราะทางหน่วยงานเขามีแบบเรียบร้อยแล้ว ขอบคุณครับ
 ประธานที่ประชุม	ขอบคุณท่านนายกครับคุณมีสมาชิกสภาฯ ท่านใดมีความประสงค์ที่จะสอบถามเพิ่มเติมไหมครับขอเชิญ คุณกิตติกร นวลจันทร์ ครับ   

                                         
นายกิตติกร นวลจันทร์		เรียนประธานสภาที่เคารพ ท่านสมาชิกผู้ทรงเกียรติ  และหัวหน้าส่วนราชการ		เทศบาลตำบลบ้านนาที่เคารพ
			เรื่องฝากผู้บริหาร ถนนสายเข้าบ้านกำนันตำบลบ้านนา ตรงทางโค้งตรงข้ามหอถังประปาเป็นตลิ่งชันมาก ดินทรุดตัวอันตรายมาก ครั้งก่อนแก้ปัญหาไปแล้วแต่มาตอนนี้เอาไม่อยู่ก็อยากให้รีบเข้าดำเนินการครับขอบคุณครับ
ประธานที่ประชุม	ขอบคุณ คุณกิตติกรครับ ประธานขอคุยเรื่องการอุดหนุนกีฬา อยากให้ทุกเทศบาลได้ศึกษาเพื่อที่จะได้ไปในทิศทางเดียวกัน ขอเชิญ ท่ารองนายกครับ 
นายศรัญญู ชูเกลี้ยง		เรียนประธานสภาที่เคารพ ท่านสมาชิกผู้ทรงเกียรติ  และหัวหน้าส่วนราชการ		เทศบาลตำบลบ้านนาที่เคารพ
		การที่กระผมได้มีโอกาสเข้าประชุมร่วมกันที่อำเภอศรีนครินทร์ มีผู้ให้ความเห็นอุดหนุนได้ แต่ชื่อโครงการเป็นการแข่งกีฬาประชาชน แต่นี้ความเป็นจริงคงจะไม่ได้เพราะภาพปรากฏชัดว่ากีฬานักเรียน อันที่จริงแล้ว สพฐ.ก็มีงบประมาณส่วนนี้อยู่ ถ้าจำไม่ผิดอยู่ที่ ๑,๗๗๐ บาท ต่อหัว/คน ก็น่าจะบริหารจัดการได้ เมื่อก่อนที่อุดหนุนไปก็เป็นความตั้งใจจะสนับสนุนเรื่องกีฬาทุกระดับ ทุกวัย แต่พอเวลาเปลี่ยนไป สำนักงานตรวจเงินแผ่นดิน(สตง.) ติงเรื่องเหล่านี้ขึ้นมากก็ต้องมาทบทวนกัน ก็ได้ยืนยันไปแล้วว่าเทศบาลจะยึดตามระเบียบของเทศบาล เทศบาลอื่นก็เห็นด้วย ดังนั้นขอให้ท่านได้ทำความเข้าใจกับทุกภาคส่วนด้วยครับขอบคุณครับ
ประธานที่ประชุม	ขอบคุณท่านรองนายกครับ  มีสมาชิกสภาฯ ท่านใดมีความประสงค์ที่จะสอบถามเพิ่มเติมไหมครับขอเชิญ คุณสุนทร  วุ่นวงค์ ครับ                                            
นายสุนทร  วุ่นวงค์		เรียนประธานสภาที่เคารพ ท่านสมาชิกผู้ทรงเกียรติ  และหัวหน้าส่วนราชการ		เทศบาลตำบลบ้านนาที่เคารพ
	กระผมมีโอกาสได้นั่งฟังทุกท่านนำเสนอการแก้ปัญหาความเดือดร้อนของประชาชนดีใจครับ ก็อยากให้ทุกท่านดูแลในพื้นที่ เขตของท่านแล้วได้บอกกล่าวจะได้ร่วมกันแก้ไขปัญหา ขอบคุณครับ               
ประธานที่ประชุม	ขอบคุณท่านที่ปรึกษานายกครับ  มีสมาชิกสภาฯ ท่านใดมีความประสงค์ที่จะสอบถามเพิ่มเติมไหมครับขอเชิญ ท่านนายกได้เพิ่มเติม ครับ                                            
นายกเทศมนตรี		เรียนประธานสภาที่เคารพ ท่านสมาชิกผู้ทรงเกียรติ  และหัวหน้าส่วนราชการเทศบาลตำบลบ้านนาที่เคารพ                                                                                                                              	คูระบายน้ำ ช่วงหมู่ที่ ๗ ตำบลบ้านนา  มีงบประมาณที่จะได้ดำเนินการแล้วประมาณ ๘๐๐ เมตร  
                              
ฝากดูแลความเดือนร้อนของพี่น้องประชาชน โดยการจัดลำดับแผนประชาคม และจะได้บรรจุจัดทำร่างเทศบัญญัติประจำปี ต่อไป                                                                                                                      เรื่องไฟฟ้าส่องทางตอนนี้ที่จะเพิ่มเติมต้องชะลอไปก่อน มาศึกษาการใช้ไฟฟ้าสาธารณะก่อนเรื่องโควตาการใช้ไฟฟ้าสาธารณะของเทศบาล   ขอบคุณครับ  
                                                                            				
ประธานที่ประชุม	ขอบคุณสมาชิกที่ได้แสดงความคิดเห็น และท่านนายกที่ได้ชี้แจงครับ ทุกคนก็ได้เห็นแล้วว่าท่านนายกของเราก็ไม่ได้นิ่งนอนใจ เห็นความสำคัญเห็นของพี่น้องประชาชนเสมอครับ ขอบคุณท่านนายกอีกครั้งครับ สมาชิกมีเรื่องจะสอบถามหรือจะเสนอปัญหาและแนวทางแก้ไขร่วมกันขอเชิญครับ ไม่มีแล้วนะครับ ขอบคุณทุกท่านที่มา
ประชุมในวันนี้ สำหรับวันนี้เราประชุมกันพอสมควรแล้ว ขอบคุณสมาชิกสภาเทศบาลคณะผู้บริหาร หัวหน้าส่วนราชการ เจ้าหน้าที่กิจการ
	สภา และผู้เข้ารับฟังการประชุมและทุก ๆ ท่านที่เกี่ยวข้อง ขอให้ทุกท่านเดินทางโดยสวัสดิภาพ ขอบคุณครับ
                               	 ประธานสภากล่าวปิดการประชุม
	เลิกประชุมเวลา ๑๖.00 น.	
		
		  (ลงชื่อ)    จำรัส   นิลจันทร์ 	ผู้จดรายงานการประชุม        
                                                      (นายจำรัส   นิลจันทร์)
                				  ผช.นักจัดการงานทั่วไป

				  (ลงชื่อ      จำนงค์   อนุศิริ	 เลขานุการสภาเทศบาล  
          				             (นายจำนงค์   อนุศิริ)
	  
	    คณะกรรมการตรวจรายงานการประชุมสภาเทศบาลตำบลบ้านนาได้ตรวจแล้ว

				(ลงชื่อ	   ปลอด ทองคง		ประธานกรรมการฯ
          			 		 (นายปลอด ทองคง)
 		 		 สมาชิกสภาเทศบาลตำบลบ้านนา เขต ๑

				  (ลงชื่อ)   อุทิศ  สุตะนุกะมัง	กรรมการฯ
            				 (นายอุทิศ  สุตะนุกะมัง)
  				 สมาชิกสภาเทศบาลตำบลบ้านนา เขต๒


				  (ลงชื่อ)   สุนันทา  แก้วเพ็ง  	กรรมการและเลขานุการ
             				   (นางสุนันทา  แก้วเพ็ง)
    				  สมาชิกสภาเทศบาลตำบลบ้านนา เขต ๑	
ทาน ตั้งแต่ ชลประทานได้ดำเนินการในหมู่ที่ ๔ บ้านเขาคราม กระผมในฐานะของผู้บริหารยังไม่ได้รับทราบข้อม
    
สภาเทศบาลตำบลบ้านนาได้รับการอนุมัติรายงานการประชุมนี้แล้วเมื่อวันที่ ๒๓ สิงหาคม ๒๕๖๐
                                 จึงลงลายมือชื่อไว้เป็นหลักฐาน
				  (ลงชื่อ)     จำรูญ  ผอมดำ 	    
					  (นายจำรูญ  ผอมดำ)  
  				   ประธานสภาเทศบาลตำบลบ้านนา

